סגן ראש ממשלת בריטניה

תפקיד סגן ראש הממשלה (באנגלית: Deputy Prime Minister) אינו קיים באופן רשמי בממלכה המאוחדת. יחד עם זאת, במהלך השנים, בחרו ראשי ממשלת בריטניה באחד משרי הממשלה כסגן ראש הממשלה.

תואר זה הוא תואר כבוד בלבד, ואינו מעניק באופן רשמי (דה יורה) סמכויות מיוחדות לנושא התואר. יחד עם זאת נוהגי ראשי הממשלה להעניק סמכויות מיניסטריאליות שונות לנושאי התואר, דבר המעניק להם סמכויות בפועל (דה פקטו).

בדומה לישראל, סגן ראש הממשלה בבריטניה אינו משמש כממלא מקום ראש הממשלה במקרה של מחלה של ראש הממשלה או נבצרות אחרת של ראש הממשלה מלמלא את תפקידו.

הסבר חוקתי להיעדר נושא משרה רשמי
מספר תאוריות חוקתיות מסבירות את היעדר התפקיד הרשמי של "סגן ראש הממשלה" או "ממלא מקום ראש הממשלה". תאוריות אלה מתבססות על העיקרון לפיו לבית המלוכה (כיום, למלך) הזכות לבחור מי יעמוד בראש הממשלה המבצעת את מדיניותו. קיומו של תפקיד רשמי של סגן לראש הממשלה או ממלא מקום לראש הממשלה, משמעו שבמקרה שראש הממשלה אינו ממלא את תפקידו (בשל מחלה, בשל מוות או בשל נבצרות אחרת), מתמנה מיידית סגנו או ממלא מקומו. משמעות חוקתית של תפקיד רשמי כזה היא שלילת כוחו של בית המלוכה לקבוע את זהות העומד בראש הממשלה. בכל מקרה של נבצרות, יכול בית המלוכה למנות כל אדם אחר "אשר יזכה לאמונו של בית הנבחרים" – ולא בהכרח מדובר בראש המפלגה הגדולה ביותר שבבית הנבחרים. במספר מקרים בחר המלך דווקא במועמד שלא עמד בראש המפלגה הגדולה ביותר (כך אירע שהמלך ג'ורג' החמישי בחר באנדרו בונאר לו להקים ממשלה, וכן כאשר המלך בחר בדייוויד לויד ג'ורג' להקים ממשלה – שני אישים אלה נאלצו להקים קואליציה כיוון שלמפלגתם לא היה רוב בפרלמנט).

אמנם במקרה אחד מונה סגן ראש הממשלה (סר אנתוני אידן) לראש ממשלה, אולם מדובר היה במנהיג המפלגה וביורש הפוליטי של ראש הממשלה דאז (וינסטון צ'רצ'יל), כך שבחירתו לא נבעה מעצם היותו הסגן.

סיבות למינוי סגן ראש ממשלה
מינוי של פוליטיקאי לתפקיד סגן ראש הממשלה מתבצע משיקולים פוליטיים ובהם:
 "פרס ניחומים" פוליטי לפוליטיקאי שהובס על ידי ראש הממשלה הנבחר, על מנת לשמור על "שקט מפלגתי" (לדוגמה: מייקל הזלטיין וראב באטלר).
 רצון להעניק לתומך פוליטי כבוד על נאמנותו (לדוגמה: ויליאם וייטלו).
 על מנת להעניק תפקיד מכובד לראש המפלגה השנייה בגודלה בקואליציה (קלמנט אטלי בממשלתו של וינסטון צ'רצ'יל).
 על מנת לשמור על שקט פוליטי, תוך מתן תפקיד "רשמי" לאדם שנאלץ לעזוב תפקיד אחר (לדוגמה, מינוי סר ג'פרי האו לאחר עזיבתו את משרד החוץ).

מגורים רשמיים
מאחר שהתפקיד איננו קיים באופן רשמי (מבחינה חוקתית), אין מבנה מיועד למגורי סגנו של ראש הממשלה, אולם בשל היותו חבר הממשלה, זכאי סגן ראש הממשלה (כמו כל שר אחר) לקבלת מגורים רשמיים מממשלת בריטניה באזור לונדון, ובית נופש בכפר.

 סגני ראש ממשלת בריטניה 

 שם  תקופת כהונה מפלגה קלמנט אטלי  19 בפברואר 1942 - 23 במאי 1945 מפלגת הלייבור הרברט סטנלי מוריסון  26 ביולי 1945 - 24 בפברואר 1951סר אנתוני אידן  26 באוקטובר 1951 - 6 באפריל 1955 המפלגה השמרנית ראב באטלר  13 ביולי 1962 - 18 באוקטובר 1963ויליאם וייטלו  4 במאי 1979 - 10 בינואר 1988סר ג'פרי האו  24 ביולי 1989 - 1 בנובמבר 1990מייקל הזלטיין  20 ביולי 1995 - 2 במאי 1997ג'ון פרסקוט  2 במאי 1997 - 27 ביוני 2007 לייבורפיטר מנדלסון   5 ביוני 2009 - 11 במאי 2010ניק קלג  11 במאי 2010 - 8 במאי 2015  המפלגה הליברל-דמוקרטית דומיניק ראב15 בספטמבר 2021 - 6 בספטמבר 2022המפלגה השמרניתתרזה קופי6 בספטמבר 2022 - 22 באוקטובר 2022דומיניק ראב25 באוקטובר 2022- 21 באפריל 2023אוליבר דאודן21 באפריל 2023- 5 ביולי 2024אנג'לה ריינר5 ביולי 2024- 5 בספטמבר 2025מפלגת הלייבורדייוויד לאמי5 בספטמבר 2025 - מכהן

 השר הראשון 

"השר הראשון" (First Secretary of State) הוא תואר כבוד לשר הבכיר ביותר בקבינט הבריטי.

 שם  מפלגה  תקופהראב בטלר  המפלגה השמרנית  13 ביולי 1962 - 18 באוקטובר 1963ג'ורג' בראון  לייבור  16 באוקטובר 1964 - 11 באוגוסט 1966מייקל סטיוארט  לייבור 11 באוגוסט 1966 - 6 באפריל 1968ברברה קסל  לייבור 6 באפריל 1968 - 19 ביוני 1970מייקל הזלטיין  המפלגה השמרנית 20 ביולי 1995 - 2 במאי 1997ג'ון פרסקוט  לייבור 8 ביוני 2001 - 27 ביוני 2007פיטר מנדלסון  לייבור  5 ביוני 2009 - 11 במאי 2010ויליאם הייג  המפלגה השמרנית  12 במאי 2010 - 8 במאי 2015ג'ורג' אוסבורן  המפלגה השמרנית  8 במאי 2015 - 13 ביולי 2016 דמיאן גרין   המפלגה השמרנית  11 ביוני 2017 - 20 בדצמבר 2017

 קישורים חיצוניים 


*
קטגוריה:ממשלת בריטניה